**ΦΥΛΛΟ ΕΡΓΑΣΙΑΣ HTML**

(Α) Να δημιουργήσετε 4 σελίδες με όνομα

**arxiki.html**

**samos.html**

**santorini.html**

**mikonos.html**

**contact.html**

Κάθε μία από τις σελίδες θα έχει τα παρακάτω χαρακτηριστικά:

(Β) **arxiki.html**

Τίτλος σελίδας: Πρακτορείο Μεσόγειος

H1: Το πρακτορείο μας. Το υπόλοιπο κείμενο ορίστε το σε παραγράφους.

Ορίστε χρώμα φόντου της σελίδας της αρεσκείας σας, χρώμα, γραμματοσειρά και μέγεθος κειμένου της αρεσκείας σας, και τα link να είναι χρώματος “#080BED”. Ορίστε αριστερό περιθώριο στη σελίδα «2» και επάνω περιθώριο σελίδας «1».

Ο Ταξιδιωτικός Όμιλος Μεσόγειος ιδρύθηκε πριν από 38 χρόνια με στόχο να παρέχει ολοκληρωμένες ταξιδιωτικές υπηρεσίες υψηλής ποιότητας.

Διαθέτει τον μεγαλύτερο στόλο τουριστικών λεωφορείων στην Ελλάδα που αποτελείται από 120 πολυτελή λεωφορεία τελευταίας τεχνολογίας με χωρητικότητα 83, 70, 60, 50, 30, 17 και 12 θέσεων.

Σε όλα τα οχήματα υπάρχει κλιματισμός, ενώ τα περισσότερα διαθέτουν τηλεόραση, βίντεο, μπαρ και τουαλέτα. Πολλά είναι εξοπλισμένα με συστήματα πλοήγησης, το οποίο παρέχει διάφορες πληροφορίες στους οδηγούς, όπως οδικούς χάρτες, πληροφορίες για την κίνηση στους δρόμους και καθημερινή πρόγνωση καιρού.

Βρείτε μια εικόνα της αρεσκείας σας και προσθέστε τη στα δεξιά. Το μέγεθός της πρέπει να είναι 300 x 200 (εκτός αν δε φαίνεται σωστά οπότε καλό θα είναι να την προσαρμόσετε όσο μπορείτε στα μεγέθη αυτά).

Βάλτε μπλε περίγραμμα στην εικόνα πάχους 3.

Ακριβώς από κάτω προσθέστε τον πίνακα

|  |  |
| --- | --- |
| **Προορισμοί** | |
| Νησιά | Ηπειρωτική Ελλάδα |
| Σάμος | Πήλιο |
| Σαντορίνη | Αράχωβα |
| Μύκονος | Λίμνη Πλαστήρα |

Ο πίνακας θα πρέπει να είναι στοιχισμένος στο κέντρο της σελίδας, να έχει περίγραμμα χρώματος μπλε και πάχους «3», και οι λέξεις Νησιά και Ηπειρωτική Ελλάδα πρέπει να είναι διαφορετικού χρώματος από τις περιοχές. Σε κάθε γραμμή του πίνακα να οριστεί στοίχιση οριζόντια και κατακόρυφη στο κέντρο. Η 1η γραμμή (1ο κελί) του πίνακα να είναι στυλ επικεφαλίδα (εντολή <th> αντί για <td> και να γίνει συγχώνευση των 2 κελιών της 1ης γραμμή σε ένα κελί.

Προσθέστε σύνδεσμο από τα νησιά του πίνακα στην αντίστοιχη σελίδα.

Στους προορισμούς της Ηπειρωτικής Ελλάδας προσθέστε σύνδεσμο που να οδηγεί σε μια σχετική σελίδα της επιλογής σας.

Κάτω από τον πίνακα προσθέστε

* Τηλ.επικοινωνίας:210123456789
* Fax: 210987654321 και
* τη φράση **Επικοινωνήστε μαζί** μας στην οποία όποτε πατάμε θα πρέπει να οδηγήσει στην αποστολή email στη διεύθυνση [mesogeios@gmail.com](mailto:mesogeios@gmail.com)

Μπροστά από τη λέξη τηλ.επικοινωνίας εισάγετεε το εικονίδιο ενός τηλεφώνου. Ομοίως μπροστά από τη λέξη Fax εισάγετε το εικονίδιο ενός φαξ. Αν τα εικονίδια είναι μεγάλα, ρυθμίστε το πλάτος και το ύψος τους.

Σε νέα παράγραφο εισάγετε τη φράση «Συμπληρώστε τη φόρμα επικοινωνίας για κράτηση θέσης σε ταξίδι». Ορίστε αυτή η φράση να είναι link στη σελίδα Contact.html

(Β) **Samos.html**

Τίτλος: Σάμος

H1: Σάμος: Το νησί του Πυθαγόρα

Κείμενο:

Αξίζει να επισκεφθείτε τη Σάμο κατά τη διάρκεια των εορτών του Πάσχα και να θαυμάσετε από κοντά το φαντασμαγορικό έθιμο των «Τουφεκιών». Το έθιμο πραγματοποιείται την Κυριακή της Ανάστασης στον Μαραθόκαμπο τα τελευταία 100 χρόνια και έχει τις ρίζες του στην ελληνική επανάσταση του 1821. Για τη διεξαγωγή του, οι κάτοικοι του νησιού προετοιμάζονται μήνες πριν το Πάσχα.

Μαζεύουν τα υλικά και υπό την καθοδήγηση των πιο έμπειρων, κατασκευάζουν έναν μεγάλο αριθμό εκτοξευτήρων, τα οποία τα τοποθετούν σε ασφαλές μέρος πάνω στο χώμα. Το μεσημέρι της Κυριακής, όλες οι ενορίες συναντιούνται σε μια συγκεκριμένη τοποθεσία και δίνουν το σύνθημα για να ξεκινήσουν οι «Τουφεκιές».

Συμπληρώστε πιο κάτω τη λίστα

**Μπορείτε επιπλέον να δείτε σε κάθε περιοχή στο Βαθύ**

* + Παλιά αρχοντικά
  + Το μοναστήρι της Αγίας Ζώνης,
  + την Πινακοθήκη
  + Τη Δημόσια Κεντρική Βιβλιοθήκη,
  + Το βυζαντινό εκκλησάκι του Αϊ- Γιαννάκη

Στη συνέχεια προσθέστε έναν πίνακα

|  |  |  |
| --- | --- | --- |
|  |  |  |
|  |  |  |

Τοποθετήστε μέσα σε κάθε κουτάκι μια φωτογραφία από κάθε αξιοθέατο. Φροντίστε όλες οι φωτογραφίες να έχουν το ίδιο μέγεθος. Είναι στην επιλογή σας το αν θα βάλετε περίγραμμα στον πίνακα.

(Γ) **Contact.html**

Τίτλος: Επικοινωνία

Η1: Εγγραφή σε ταξίδι.

Δημιουργήστε μια φόρμα στην οποία κάποιος μπορεί να συμπληρώσει

Όνομα

Επώνυμο

Φύλο (με επιλογές Άρρεν, Θήλυ) και με προεπιλεγμένο το Άρρεν

Ταξίδι (με επιλογές Μύκονο,Σαντορίνη, Σάμο) με προεπιλεγμένη τη Μύκονο

Άτομα (με επιλογές 1,2,3,4) με προεπιλογή το 1

Παρατηρήσεις (ορίστε να είναι κείμενο με 5 γραμμές και 50 στήλες) (textarea)

Μπορείτε να επιλέξετε το είδος “κουτιού” θέλετε.

Στις άλλες δύο σελίδες είστε ελεύθεροι να βάλετε περιεχόμενο που ταιριάζει και σας αρέσει!